Драги сви,

 Пошто је даљи развој ситуације у Србији непредвидљив, хајде да се понашамо као да предавања више неће бити. Наравно, надам се ћемо моћи да их надокнадимо барем делимично, али сам свестан да морамо да будемо спремни на то да је с њима завршено... Као што знате, испит се спрема, пре свега, из моје *Примењене антропологије*, коју можете да преузмете са следеће адресе:

<http://www.anthroserbia.org/Content/PDF/Publications/Vladimir_Ribic_-_Primenjena_antropologija.pdf>

 Свако потпоглавље књиге представља једно питање, осим у случају Увода и потпоглавља о британским антрополошким удружењима из 19. века, који заједно чине једну лекцију, а самим тим, и једно питање.

 Поред лекција из књиге, постоје и две лекције које се спремају из друге литературе, тј. из предавања „Примена антропологије у праву“ и „Антропологија и туризам“, које можете да преузмете с мудл налога за овај предмет.

 Што се тиче семинарских радова, договор остаје исти. Пишите ми кад будете имали неки предлог теме. Такође, слободно ми пишиете, ако имате питања у вези са садржајем лекција. Молим вас да ми пишете на моју факултетску имејл адресу: vribic@f.bg.ac.rs

 Надам се да ћемо се ускоро видети. До тада, читајте, пишите семинарске, кашљите у лакат и држите дистанцу од два метра.

 Поздрав.

 Владимир Рибић